Foto: Pixsell/Nel Pavletić

ZAVRŠENA je policijska istraga koju je riječka policija provela nad 35-godišnjakom. Sumnja se da je prouzročio strašan požar u prodajnom centru Elgrad na riječkim Škurinjama u kojemu je pričinjena značajna materijalna šteta.

"Sumnjiči se da je 16. veljače, oko 21 sat, u skladištu u vlasništvu zagrebačke tvrtke na Škurinjskoj cesti u Rijeci izazvao požar ispraznivši pepeljaru s neugašenim cigaretama u plastičnu vreću za otpad. Skladište je napustio bez da se prethodno uvjerio da su svi opušci ugašeni, uslijed čega je došlo do zapaljenja sadržaja plastične vreće. Nastali požar proširio se na skladišni prostor spomenute tvrtke sa strojevima, opremom i drugim predmetima, kao i na skladište druge tvrtke te na autopraonicu u neposrednoj blizini. Sveukupna materijalna šteta cijeni se na više milijuna kuna", priopćeno je iz riječke policije.

Tekst se nastavlja ispod oglasa

35-godišnjak je priveden uz kaznenu prijavu zbog sumnje u počinjenje kaznenog djela teško kazneno djelo protiv opće sigurnosti.

Jedan od najvećih požara na riječkom području posljednjih godina